

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 27.oktobrī Nr.**560**

(prot.Nr.**23**, **4**.§)

**Par atbalstu Daugavpils 13.pirmsskolas izglītības iestādes projektam**

**“C.L.E.V.E.R.- Children Learn English Very Easily and Rejoice”**

**(Bērni mācās angļu valodu ļoti viegli un ar prieku)**

**un apropriācijas palielināšanu Daugavpils pilsētas Izglītības pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk-Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Valsts Izglītības attīstības aģentūras 2016.gada 26.augusta Erasmus + programmas projekta pieteikuma Nr.Nr.2016-1-PL01-KA219-026473\_7 apstiprināšanas lēmumu Nr.8.4.-1/3550, ņemot vērā Daugavpils pilsētas domes Izglītības un kultūras jautājumu komitejas 2016.gada 20.oktobra sēdes protokolu Nr.22 un Daugavpils pilsētas Finanšu komitejas 2016.gada 20. oktobra sēdes protokolu Nr.28, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils 13.pirmsskolas izglītības iestādes dalību Eiropas Savienības Erasmus+ programmas pamatdarbības Nr.2 (KA2) stratēģiskās skolu sadarbības partnerības projektā “C.L.E.V.E.R.- Children Learn English Very Easily and Rejoice” (Bērni mācās angļu valodu ļoti viegli un ar prieku).

2. Daugavpils pilsētas domei nodrošināt projekta īstenošanai priekšfinansējumu 2017.gadā EUR 4528,00 (četri tūkstoši pieci simti divdesmit astoņi *euro*) apmērā no pašvaldības budžeta līdzekļiem.

3.Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules iela 7, Daugavpils) par EUR 6178,00 (seši tūkstoši simts septiņdesmit astoņi eiro) un apstiprināt ieņēmumu un izdevumu tāmi 2016.gadam, saskaņā ar pielikumu.

4. Daugavpils pilsētas domes Finanšu nodaļai lēmuma 3.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2016.gada budžeta grozījumos.

Pielikumā: 1. Daugavpils 13.pirmsskolas izglītības iestādes projekta “C.L.E.V.E.R.- Children Learn English Very Easily and Rejoice” (Bērni mācās angļu valodu ļoti viegli un ar prieku) apraksts.

2. Daugavpils pilsētas Izglītības pārvaldes pamatbudžeta ieņēmumu un izdevumu tāme projektam 2016.gadam.

Domes priekšsēdētājs *(personiskais paraksts)* J.Lāčplēsis